
Z A P I S N I K
02. sjednice Vijeća Mjesnog odbora Ivanja Reka,
održane 01. srpnja 2021. u prostorijama mjesne samouprave Mjesnog odbora Ivanja Reka, s početkom u 19.00 sati

NAZOČNI ČLANOVI VIJEĆA:

1. Damir Ranec
2. Valentin Topolovec
3. Josip Škoro
4. Ivica Žugec
5. Mario Šoštarić
Sjednici predsjedava Damir Ranec, predsjednik Vijeća Mjesnog odbora Ivanja Reka.
Zapisnik vodi: Damir Ranec, predsjednik Vijeća Mjesnog odbora Ivanja Reka
Predsjednik konstatira da je nazočno 5 članova Vijeća, što znači da Vijeće može pravovaljano odlučivati, te otvara 02. sjednicu Vijeća Mjesnog odbora.
Damir Ranec, predsjednik Vijeća Mjesnog odbora:
Pozdravlja sve Vijećnike Vijeća Mjesnog odbora Ivanja Reka. Zahvaljuje svima na dolasku.

U kratkim crtama obrazložio zaključke sa zadnje sjednice.

Daje prijedlog zapisnika s 01. sjednice na razmatranje. S obzirom da nije bilo nikakvih primjedbi, daje prijedlog zapisnika na glasovanje. Nakon provedenog glasovanja konstatira da je zapisnik jednoglasno usvojen.
Na prijedlog predsjednika,Vijeće jednoglasno utvrđuje
D N E V N I     R E D:
1. Aktualna komunalna problematika
2. Razno: izvješća , pitanja i prijedlozi 
Ad 1. Aktualna komunalna problematika
U raspravi oko aktualne komunalne problematike sudjeluju svi vijećnici. Raspravljaju o slijedećoj problematici:

1. Vraćanje koševa za smeće (2 kom) na igralište kod ambulante
2. Od nadležnog GU zatražiti hodogram aktivnosti s obrazloženjima za izgradnju dječjeg vrtića Ivanja Reka i idejni projekt
3. Postavljanje bukobrana radi zaštite od buke u naselju uz Slavonsku av. (od Lesnine do Ul. sv. Ivana) i uz ZG obilaznicu (od Ul. sv. Ivana do nadvožnjaka Hruščica)

4. Dječje igralište kod ambulante – postavljanje table za zabranu ulaska pasa

5. Uvođenje zabrane prometovanja teških vozila iznad 7,5t kroz naselje Ivanja Reka – Ivanjorečkom cestom iz smjera Hruščice (istoka) i Resnika (zapada) te Ulicom sv. Ivana iz smjera Slavonske avenije (sjevera)

6. Dopisi prema Drž. Inspektoratu, ZOV-u i Uredu gradonačelnika u svrhu pokretanja radnji i postupaka s ciljem sprečavanja širenja neugodnih mirisa na području naselja iz smjera ZOV-a
7. Protiv izgradnje Sortirnice ili bilo kakvog drugog oblika Centra za obradu otpada na području Resnika i Ivanje Reke

8. Nabava i postavljanje mjerne postoje za dugoročno praćenje kvalitete zraka (sumporovodik, merkaptani, amonijak) na području naselja Ivanja Reka 

Nakon rasprave Vijeće jednoglasno donosi:
Z A K L J U Č A K

o rješavanju komunalne problematike

Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da od nadležnog gradskog poduzeća Čistoće zatraži:

· postavljanje/vraćanje koševa za smeće (2 kom) na dječje igralište kod ambulante Ivanja Reka
Obrazloženje: nakon što se prošle godine obavljala zamjena starih zelenih koševa za smeće s novima na području cijelog naselja, na igralištu kod ambulante dva postojeća koša su maknuta ali novi nisu postavljeni

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.

Z A K L J U Č A K

o rješavanju komunalne problematike

Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da od nadležnih Gradskih ureda zatraži:

· hodogram aktivnosti s obrazloženjima oko postupaka ishođenja građevinske dozvole i pokretanja natječaja za odabir izvođača za izgradnju dječjeg vrtića Ivanja Reka te idejni projekt/projektnu dokumentaciju budućeg objekta
Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.

Z A K L J U Č A K

o rješavanju komunalne problematike

Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da od nadležnih Gradskih ureda zatraži:

· izradu projektne dokumentacije i postavljanje bukobrana radi zaštite od buke stanara u naselju Ivanja Reka uz Slavonsku aveniju (od Lesnine do Ul. sv. Ivana) i uz ZG obilaznicu (od Ul. sv. Ivana do nadvožnjaka Hruščica)

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.

Z A K L J U Č A K

o rješavanju komunalne problematike

Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da od nadležnih Gradskih ureda zatraži:

· dječje igralište kod ambulante Ivanja Reka – postavljanje table za zabranu ulaska pasa u ugrađeni prostor igrališta
Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.

Z A K L J U Č A K

o rješavanju komunalne problematike

Vijeće Mjesnog odbora  Ivanja Reka, na temelju prijedloga vijećnika, predlaže Vijeću

Gradske četvrti Peščenica-Žitnjak da od nadležnog Gradskog ureda zatraži: 

· uvođenje zabrane prometovanja teških vozila iznad 7,5t kroz naselje Ivanja Reka – Ivanjorečkom cestom iz smjera Hruščice (istoka) i Resnika (zapada) te Ulicom sv. Ivana iz smjera Slavonske avenije (sjevera)

Obrazloženje: Nakon otvorenja OŠ Ivanja Reka 2019. godine, povećan je broj djece na prometnicama u Ivanjoj Reki, i prometovanje teških vozila značajno smanjunje sigurnost svih pješaka i ostalih sudionika u prometu. Također se nepotrebno oštećuje novoizgrađena prometnica Ivanjorečka cesta (već sada su vidljiva oštećenja asfalta) i rekonstruirana komunalna infrastruktura, a sav promet može koristiti zaobilazan pravac van naselja preko Slavonske avenije i čvorišta kod Ikee.
Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.

Z A K L J U Č A K

o rješavanju komunalne problematike

Vijeće Mjesnog odbora  Ivanja Reka, na temelju prijedloga vijećnika, predlaže Vijeću

Gradske četvrti Peščenica-Žitnjak da se prema Državnom inspektoratu, Zagrebačkim otpadnim vodama (ZOV), Uredu gradonačelnika upute dopisi: 

- u svrhu pokretanja radnji i postupaka s ciljem sprečavanja i neutraliziranja širenja neugodnih mirisa izrazito jakog intenziteta unazad godinu dana na području naselja Ivanja Reka iz smjera postrojenja Zagrebačkih otpadnih voda (ZOV-a)
Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.

Z A K L J U Č A K

o rješavanju komunalne problematike

Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da od nadležnih Gradskih ureda zatraži:

· nabava i postavljanje mjerne postoje za dugoročno praćenje kvalitete zraka (sumporovodik, merkaptani, amonijak) na području naselja Ivanja Reka 

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.

Z A K L J U Č A K

o rješavanju komunalne problematike

Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se nadležnim Gradskim uredima uputi:

· očitovanje protiv izgradnje Sortirnice ili bilo kakvog drugog oblika Centra za obradu otpada na lokacijama na području Resnika i Ivanje Reke

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.

Ad 2. Razno: izvješća, pitanja i prijedlozi
Damir Ranec, predsjednik Vijeća 

Ističe da su uz materijale za ovu sjednicu dobiveni dopisi i odgovori nadležnih Gradskih ureda i institucija na temelju ranije upućenih zaključaka i dopisa.
14.04.2021. dobiven odgovor od nadležnog Gradskog ureda za promet u kojem je navedeno negativno očitovanje na prijedlog postavljanja uspornika prometa na lokaciji Ivanjorečka cesta kod kbr. 12.
Tijekom održane sjednice detaljno je prođeno kroz sve komunalne stavke koje su aktualne odnosno u tijeku realizacije i nalaze se u Planu komunalnih potreba za 2021. godinu kako bi svi vijećnici bili upoznati s aktualnom komunalnom problematikom u naselju, a posebno s problemima širenja neugodnih mirisa unazad godinu dana iz smjera postrojenja Zagrebačkih otpadnih voda.
Nakon održane sjednice uputit će se novi dopisi od strane VMO koji će biti poslani prema Uredu gradonačelnika, ZOV-u, Državnom inspektoratu u kojima između ostaloga tražimo da nam se dostave rezultati mjerenja kvalitete zraka s mobilne stanice postavljene u travnju na području I. Reke te dostavu odgovora na koji način se zbrinjava i gdje se odvozi sadašnji mulj, tko je odgovoran za zbrinjavanje istog, kakav je dugoročni plan za rješavanje mulja na deponiju ZOV-u kao i da se konačno riješi širenje neugodnih mirisa.
Dovršeno u 21.00 sati.
Zapisnik sastavio: 
Damir Ranec

KLASA: 026-02/21-002/1040
URBROJ: 251-06-11-1107-21-2
Zagreb, 01. srpnja 2021.
Predsjednik Vijeća Mjesnog odbora

           Ivanja Reka

Damir Ranec, mag.oec.
